Suez (ընկերություն)

**Suez SA** (նախկինում՝ Suez Environnement), կոմունալ ծառայություններ մատուցող ֆրանսիական ընկերություն, որը հիմնականում գործում է ջրի և թափոնների կառավարման ոլորտներում: Ընկերության գլխավոր գրասենյակը գտնվում է Փարիզի Լա Դեֆանս թաղամասում: 2015 թվականին խմբի բոլոր ապրանքանիշերի համար ընդհանրական է դարձել *Suez*-ը:

## Պատմություն
Նախկինում Suez-ի օպերացիոն ստորաբաժանում հանդիսացած ընկերությունը 2008 թվականի հուլիսի 22-ին GDF Suez (ներկայումս՝ Engie) ընկերության միաձուլման շրջանակներում հանդես եկավ որպես առանձին կազմակերպություն։ Engie-ն մնաց ընկերության ամենամեծ բաժնետերը՝ 35% բաժնեմասով։ Բորսայում Suez Environnement-ի բաժնետոմսերի գինը առաջին օրը բարձրացավ 40%-ով։

2014 թվականի ապրիլին Suez Environnement-ը Հնդկաստանում կնքեց ջրի մաքրման երեք խոշոր պայմանագիր՝ 61 միլիոն եվրո ընդհանուր արժողությամբ: 2015 թվականի հուլիսին Suez Environnement խումբը պարզեցրեց իր անվանումը՝ դառնալով Suez, այն բանից հետո, երբ GDF-Suez խումբը փոխեց իր անունը Engie-ի, բայց դարձյալ հասանելի թողեց Suez անունը: 2015 թվականի սեպտեմբերին Suez-ը ձեռք բերեց Sembcorp-ի 40% բաժնեմասը ընկերությունների համատեղ ձեռնարկությունում՝ Ավստրալիայում ջրի մաքրման և թափոնների կառավարման ծառայություններ մատուցելու համար:

2017 թվականի հոկտեմբերի 1-ին Suez-ը GE Power-ից 3,4 միլիարդ դոլարով գնեց Water & Process Technologies ստորաբաժանումը և ստեղծեց նոր բիզնես ստորաբաժանում՝ Suez Water Technologies & Solutions անվամբ։

Suez-ի բաժնետոմսերը ցուցակված են Փարիզի և Բրյուսելի *Euronext* բորսաներում։

**«Ջրային տեխնոլոգիաների և լուծումների» (Water Technologies and Solutions - WTS) «WTS» դուստր ձեռնարկություն** 

WTS-ը ստեղծվել է 2017 թվականին՝ որպես Suez-ի և CDPQ-ի համատեղ ձեռնարկություն՝ համապատասխանաբար 70%-30%  մասնաբաժինների հարաբերակցությամբ: 2022 թվականին միաձուլվել է Veolia-Suez-ի հետ, դարձել Veolia-ի դուստր ձեռնարկություն, որտեղ CDPQ-ն պահպանել է իր 30%  բաժնեմասը: 2024 ֆինանսական տարում WTS-ը գրանցել է 3.3 միլիարդ եվրոյի (3.6 միլիարդ դոլար) եկամուտ և 472 միլիոն եվրոյի (511 միլիոն դոլար) EBITDA:

2021 թվականին այս դուստր ձեռնարկությունը վաճառվել է Veolia-ին՝ Suez-ի այլ կազմակերպությունների հետ միասին:

2019 թվականի մայիսի 14-ին Բերտրան Կամյուն նշանակվել է Suez-ի գլխավոր գործադիր տնօրեն։

2022 թվականի փետրվարի 1-ին Suez-ը ձեռք է բերվել բաժնետերերի կոնսորցիումի կողմից, և նշանակվել է նոր գործադիր տնօրեն՝ Սաբրինա Սուսանը։

Օգոստոսի 1-ին Սաբրինա Սուսանը նշանակվել է Suez-ի նախագահ և գլխավոր գործադիր տնօրեն։

## Ֆինանսական արդյունքներ
Ֆինանսական արդյունքները տրված են միլիոն եվրոներով.

## Գլխավոր ցուցանիշներ
Խմբի գլխավոր ցուցանիշները 2024 թ.

* եկամուտը՝ €9,2 միլիարդ
* 40.000 աշխատակից
* խմելու ջրից օգտվող 68 միլիոն մարդ աշխարհում  
* Վեոլիայի ապահոված սանիտարական պայմաններից օգտվող 44 միլիոն մարդ աշխարհում  
* Թափոններից և կեղտաջրերից արտադրվող 8 ՏՎտժ էներգիա  
* 1300 փորձագետ և ավելի քան 1800 արտոնագիր
* 10 տեխնիկական ու նորարարական կենտրոններ և հետազոտությունների ու զարգացման կենտրոններ Եվրոպայում և Ասիայում

## Ընկերության կառավարում
2025 թ. հոկտեմբերի 3-ի դրությամբ ընկերության գործադիր կոմիտեի կազմը հետևյալ տեսքն ուներ.

* Քսավիե Ժիրե. գլխավոր գործադիր տնօրեն
* Առնո Բազիր. Water France-ի գործադիր փոխնախագահ
* Ստեֆանի Կո, Group Communications-ի գործադիր փոխնախագահ
* Լորան-Գիյոմ Գերա, մարդկային ռեսուրսների, առողջության և անվտանգության գծով և EIR-ի գործադիր փոխնախագահ
* Բրունո Էրվե, ճարտարագիտության և շինարարության գծով ժամանակավոր գործադիր փոխնախագահ
* Դավիդ Լամի, վերամշակման և վերականգնման գծով գործադիր փոխնախագահ (Ֆրանսիա)
* Անն-Սոֆի Լը Լեյ, գլխավոր իրավաբանական տնօրեն
* Բենեդիկտ Լիենար, Group Converter-ի գծով գործադիր փոխնախագահ
* Պիեռ Պոլիակ, միջազգային գծով գործադիր փոխնախագահ
* Բաստիեն Ռոբ, ֆինանսական և կորպորատիվ սոցիալական պատասխանատվության գծով ժամանակավոր տնօրեն
* Ջոն Սկանլոն, Մեծ Բրիտանիայում իրականացվող աշխատանքների գծով գործադիր փոխնախագահ

## Բաժնետիրական կառուցվածք
Բաժնետիրական կապիտալի բաշխումը 2025 թվականի սեպտեմբերի 4-ի դրությամբ:

## Ծանոթագրություններ

## Արտաքին հղումներ
*

Կատեգորիա:2008 հիմնադրումներ Ֆրանսիայում
Կատեգորիա:2008 հիմնադրված ընկերություններ
Կատեգորիա:Ջրամատակարարում
Կատեգորիա:Ֆրանսիայի ընկերություններ